
Travnik, 21. 3. 2024. godine 

Općinski sud u Travniku, sudac Boris Cvitanović, u pravnoj stvari predlagatelja Melise Hotić iz Ključa, zastupana po punomoćniku Fehi Botonjiću, odvjetniku iz Ključa i protivnika predlagatelja Mersada Kadića iz Donjeg Vakufa, ul. Zlatnih ljiljana br. 45. i Selme Horsten iz Travnika, ul. Bosanska broj 12., radi diobe nekretnina u zajedničkom vlasništvu, donio je izvan ročišta, dana 21.3.2024. godine sljedeće:

RJEŠENJE

1. Određuje se drugo ročište za javnu prodaju nekretnine - stana upisanog u Zemljišnoknjižnom uredu Općinskog suda u Travniku, k.č. br. 2102/E-5-S4, ulaz br. 5, sprat prizemlje, redni br. stana 5, površine 33 m2 sa suvlasničkim dijelom od 33/157 na zajedničkom dijelu nekretnine označene kao k.č. br. 2102, upisan u zk. ul.  br. 8315 k.o._NP Travnik, suvlasništvo predlagateljice Melise Hotić te protupredlagatelja Mersada Kadića i Selme Horsten  sa po 1/3 dijela.
2. Prodaja predmetne nekretnine, koja će se izvršiti usmenim javnim nadmetanjem, se određuje za dan Četvrtak 21. 3. 2024. godine, sa početkom u 9,30 sati, u zgradi ovog suda, ured broj 24. 

3. Vrijednost nekretnine iz točke 1. ovog Rješenja utvrđena je na osnovu nalaza i procjene stalnog sudskog vještaka građevinske struke Gorana Gučanina od 29.8.2023. godine, u iznosu od 50.894,50 KM (slovima: pedesettisuća osamstočetrdesetdevet i 50/100 konvertibilnih maraka)  

4. Na drugom ročištu za javno nadmetanje nepokretnosti iz točke I ovog Rješenja se ne mogu prodati ispod jedne trećine utvrđene vrijednosti. Početne ponude za prvo ročište na iznose manje od jedne trećine utvrđene vrijednosti neće biti razmatrane. 

5. Poreze i pristojbe u vezi prodaje snosi prodavatelj.

6. Na javnoj prodaji mogu sudjelovati sve pravne i fizičke osobe, osim osoba navedenih u članku 88. Zakona o izvršnom postupku, a isti su dužni prije ročišta za prodaju na ime osiguranja uplatiti iznos od jedne desetine određene vrijednosti nekretnine, s tim što osiguranje ne može iznositi više od 10.000,00 KM te su prije početka ročišta sudu dužni predati uplatnicu iz koje je vidljivo da su osiguranje platile na depozitni račun Općinskog suda Travnik, otvoren kod UniCredit banke, Filijala Travnik, račun broj: 3389002208351383.

7. Od polaganja osiguranja oslobođeni su suvlasnici nekretnine. 

8. Kupac je dužan položiti cijenu u roku od 15 dana, od dana objavljivanja  Rješenja o prodaji nekretnine najpovoljnijem ponuđaču. 

9. Ako kupac u određenom roku ne položi prodajnu cijenu, sud će Rješenjem proglasiti prodaju tom ponuđaču nevaljanom i novim Rješenjem odrediti da je nekretnina prodana drugom najpovoljnijem ponuđaču, koji treba da, u roku koji odredi sud, a koji ne može biti duži od 30 dana od dana prijema tog Rješenja deponira prodajnu cijenu. Ukoliko i drugi ponuđač ne položi prodajnu cijenu u predviđenom roku, sud će ova pravila primijeniti i na trećeg ponuđača. 

10. Ponuđačima čija ponuda nije prihvaćena, osim za tri najbolja ponuđača, osiguranje će se vratiti odmah nakon zaključenja javne prodaje. 

11. Ovo Rješenje  će biti objavljeno na oglasnoj ploči suda. Stranke mogu o svom trošku objaviti ovo Rješenjem u sredstvima javnog informiranja, odnosno da o Rješenju  obavijeste osobe koje se bave prodajom nekretnina. 

12. Ovo Rješenje će biti dostavljeno strankama, na oglasnu ploču suda i nadležnom organu porezne uprave. 







 Sudac

Boris Cvitanović v.r.
Uputa o pravnom lijeku: 

Protiv ovog zaključka nije dopušten pravni lijek.

